Baebele e bua ka nako ya mo isagweng ya fa go tla bo go na le kagiso mme go sa tlhole go na le dintwa, batho ba ba dirang dilo tse di bosula ba seyo mme lefatshe le tletse ka batho ba ba ratang Modimo. Moaposetoloi wa ga Jesu e bong Petere o ne a kwala ka nako e e sa ntseng e tla ya ‘letsatsi la katlholo le la go senngwa ga baikepi.’ Go tla bo go se na ope yo o bosula yo o boifiwang ka gonne ‘go tla nna le tshiamo’ mo lefatsheng. (2 Petere 3:7, 9, 13) Akanya fela gore re tla wela makgwafo jang ka gonne re tshela le batho ba ba ikanyegang le ba ruri ba ratanang! Tsholofelo eno e re thusa gore re lebe nako e e kotsi e re tshelang mo go yone ka leitlho le le siameng. Ga e kitla e nnela ruri.—Pesalema 37:9-11.